[{"text_idx": "#000003", "text": "Llysgennad Prentisiaethau dwyieithog yn saerni\u0308o gyrfa mewn gwaith coed"}, {"text_idx": "#000005", "text": "Mae Ben Pittaway yn gwneud Prentisiaeth ddwyieithog mewn Gwaith Coed gyda\u2019r nod o gael gyrfa yn y diwydiant adeiladu."}, {"text_idx": "#000007", "text": "Cafodd Ben, 21, o Bort Talbot, brofiad fel plastrwr ar o\u0302l gadael yr ysgol ond penderfynodd ar o\u0302l ychydig y byddai gwaith coed yn ei siwtio\u2019n well a dechreuodd weithio i gwmni D. C. Carpentry and Joinery yn y dref dros ddwy flynedd yn o\u0302l."}, {"text_idx": "#000013", "text": "Mae Ben wedi pasio cwrs i fod yn gymwys i osod drysau ta\u0302n o dan oruchwyliaeth ac mae\u2019n gobeithio dal i ddysgu sgiliau newydd."}, {"text_idx": "#000016", "text": "Dywedodd Mr Williams, sy\u2019n ddarlithydd gwaith coed yng Ngrw\u0302p Colegau NPTC yn Abertawe, bod Ben wedi dechrau dysgu ar gwrs aml-grefft cyn dewis anelu am yrfa mewn gwaith coed."}, {"text_idx": "#000017", "text": "\u201cMae Ben yn gweithio\u2019n galed, mae\u2019n dysgu sgiliau\u2019n gyflym ac mae\u2019n cymryd camau breision ymlaen,\u201d meddai."}, {"text_idx": "#000018", "text": "Dywedodd Darren Cockings, rheolwr gyfarwyddwr D. C. Carpentry and Joinery: \u201cMae Ben yn ifanc, yn frwdfrydig ac mae\u2019n symud ymlaen yn dda a\u0302\u2019i grefft. Mae\u2019n gwneud gwaith amrywiol yn cynnwys gosod drysau ta\u0302n, ystafelloedd ymolchi a cheginau."}]